Kell pool kaheksa sisenesid aga "Postimehe" äriruumidesse kohalik politseiprefekt ja konstaabel ning alustasid äriraamatute ja raudkappide pitseerimist. Samal ajal kutsutud Tõnisson telefonile ning talle antud teada, et kirjastusühisus on pandud sekvestri alla  (Põlde 1960:278). Sekvestri valitsus alustas kohe kirjastusühisuse asjaajamise ülevõtmist. Seda saadi alustada tänu sellele, et kaks sekvestri valitsusse määratud liiget, esimehena Tartu linnapea kindral Aleksander Tõnisson ja Pikalaenu Panga inspektor August Olbrei, olid Tartus. Valitsuse kolmas liige, majandusministeeriumi rahandusosakonna laenudebüroo juhataja Rein Muremaa saabus Tartusse järgmisel päeval.